CELEX: 62008CJ0255
Tagállami kötelezettségszegés
85/337/EGK irányelv
Az egyes köz- és magánprojektek környezetre gyakorolt hatásainak vizsgálata
Küszöbértékek meghatározása
A projekt mérete
A teljes átültetés hiánya

Tagállami kötelezettségszegés – A 97/11/EK irányelvvel és a 2003/35/EK irányelvvel módosított, az egyes köz‑ és magánprojektek
környezetre gyakorolt hatásainak vizsgálatáról szóló, 1985. június 27‑i 85/337/EGK tanácsi irányelv (HL L 175., 40. o.; magyar
nyelvű különkiadás 15. fejezet, 1. kötet, 248. o.) II. és III. mellékletével összefüggésében értelmezett 4. cikke (2) és (3) bekezdésének
nem megfelelő átültetése.
Rendelkező rész
1)
A Holland Királyság – mivel nem fogadta el mindazon rendelkezéseket, amelyek szükségesek ahhoz, hogy a környezetre várhatóan
jelentős hatást gyakorló projektek az 1997. március 3‑i 97/11/EK tanácsi irányelvvel és a 2003. május 26‑i 2003/35/EK európai
parlamenti és tanácsi irányelvvel módosított, az egyes köz‑ és magánprojektek környezetre gyakorolt hatásainak vizsgálatáról
szóló, 1985. június 27‑i 85/337/EGK tanácsi irányelv 4. cikkének az irányelv II. és III. mellékletével összefüggésben értelmezett
(2) és (3) bekezdésének megfelelően engedélykötelesek legyenek – nem teljesítette a hivatkozott irányelvből eredő kötelezettségeit.
2)
A Bíróság a Holland Királyságot kötelezi a költségek viselésére.